stanford-oval/wikipedia huggingface dataset:
การสิ้นพระชนม์ของสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
สิ้นพระชนม์ > ประกาศสำนักนายกรัฐมนตรี

สำนักนายกรัฐมนตรี ออกประกาศเรื่องการสิ้นพระชนม์ มีใจความสำคัญว่า รัฐบาลรับทราบการสิ้นพระชนม์ด้วยความโทมนัสอย่างยิ่ง ตลอดจนเห็นว่า มีพระกรุณาธิคุณใหญ่หลวงต่อพสกนิกรชาวไทยตลอดมา จึงให้สถานที่ราชการ รัฐวิสาหกิจ และสถานศึกษาทุกแห่ง ลดธงครึ่งเสา และให้ข้าราชการ และพนักงานรัฐวิสาหกิจไว้ทุกข์ มีกำหนด 15 วัน เริ่มนับแต่วันที่ 29 กรกฎาคม (ยกเว้นวันที่ 12 สิงหาคม) เป็นต้นไป ซึ่งพระราชพิธีพระศพจะจัดให้สมพระเกียรติเช่นเดียวพระราชพิธีพระศพของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
สิ้นพระชนม์ > ประชาชนถวายน้ำสรงพระศพ

วันที่ 28 กรกฎาคม พ.ศ. 2558 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานพระบรมราชานุญาตให้ประชาชนเข้าถวายน้ำสรงพระศพ หน้าพระฉายาลักษณ์ ณ ศาลาสหทัยสมาคม ในพระบรมมหาราชวัง ตั้งแต่เวลา 13.00-16.00 น. มีพสกนิกรเดินทางมาร่วมถวายความอาลัยเป็นครั้งสุดท้ายเป็นจำนวนมาก
สิ้นพระชนม์ > ประชาชนถวายสักการะพระศพ

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานพระบรมราชานุญาต ให้ประชาชนเข้าถวายสักการะพระศพ ณ พระที่นั่งดุสิตมหาปราสาท ตั้งแต่วันบำเพ็ญพระราชกุศลสัตตมวาร 7 วัน เป็นต้นไป
พระราชพิธีทรงบำเพ็ญพระราชกุศลถวายพระศพฯ

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ กำหนดการพระราชพิธีทรงบำเพ็ญพระราชกุศล พระราชทานพระศพ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ดังนี้
พระราชพิธีทรงบำเพ็ญพระราชกุศลสัตตมวาร (7 วัน) ในวันที่ 2 - 3 สิงหาคม 2554
พระราชพิธีทรงบำเพ็ญพระราชกุศลปัณรสมวาร (15 วัน) ในวันที่ 10 – 11 สิงหาคม 2554
พระราชพิธีทรงบำเพ็ญพระราชกุศลปัญญาสมวาร (50 วัน) ในวันที่ 14 - 15 กันยายน 2554
พระราชพิธีทรงบำเพ็ญพระราชกุศลสตมวาร (100 วัน) ในวันที่ 3 – 4 พฤศจิกายน 2554
พระราชพิธีทรงบำเพ็ญพระราชกุศลถวายพระศพฯ > พิธีถวายเลี้ยงภัตตาหารเช้าแด่พระพิธีธรรม

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อม พระราชทานพระบรมราชานุมัติ ให้พระบรมวงศานุวงศ์ ทรงบำเพ็ญพระราชกุศลถวายพระศพฯ ในการถวายภัตตาหารเช้าแด่พระภิกษุสงฆ์ ระหว่างการพระพิธีธรรมสวดพระอภิธรรมพระศพ ครบทั้ง 100 วัน ระหว่างวันที่ 29 กรกฎาคม-4 พฤศจิกายน พ.ศ. 2554 ณ พระที่นั่งดุสิตมหาปราสาท ในพระบรมมหาราชวัง
พระราชพิธีทรงบำเพ็ญพระราชกุศลถวายพระศพฯ > การบำเพ็ญพระราชกุศล บำเพ็ญพระกุศล และบำเพ็ญกุศลประจำวันพุธ

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อม พระราชทานพระบรมราชานุญาต ให้พระบรมวงศานุวงศ์ สมาชิกราชสกุลทุกมหาสาขา และราชินีกุล คณะองคมนตรี คณะรัฐมนตรี สมาชิกรัฐสภา ข้าราชการตุลาการ ข้าราชการทหาร ข้าราชการตำรวจ และหน่วยงานภาครัฐและเอกชนต่างๆ ร่วมในการบำเพ็ญพระราชกุศล บำเพ็ญพระกุศล และบำเพ็ญกุศล ถวายพระศพประจำสัปดาห์ในทุกวันพุธ ณ พระที่นั่งดุสิตมหาปราสาท ในพระบรมมหาราชวัง หลังพระราชพิธีทรงบำเพ็ญพระราชกุศลทักษิณานุปทาน 7 วัน จนถึงพระราชพิธีทรงบำเพ็ญพระราชกุศลทักษิณานุปทาน 100 วัน โดยมีกำหนดการดังนี้
วันพุธที่ 10 สิงหาคม 2554 และ วันพฤหัสบดีที่ 11 สิงหาคม 2554 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์
วันพุธที่ 17 สิงหาคม 2554 สมาชิกราชสกุลทุกมหาสาขา และสมาชิกราชินีกุล
วันพุธที่ 24 สิงหาคม 2554 คณะองคมนตรี และสกุลที่เกี่ยวเนื่องกับพระนางเจ้าสุวัทนา พระวรราชเทวี (อภัยวงศ์,จารุดุล,กุวานนท์)
วันพุธที่ 31 สิงหาคม 2554 คณะรัฐมนตรี และข้าราชการทหาร - ตำรวจ (4 เหล่าทัพ)
วันพุธที่ 7 กันยายน 2554 สมาชิกรัฐสภา และทายาทข้าทูลละอองธุลีพระบาทในพระบาทสมเด็จพระมงกุฎเกล้าเจ้าอยู่หัว
วันพุธที่ 14 กันยายน 2554 และ วันพฤหัสบดีที่ 15 กันยายน 2554 พระราชพิธีทรงบำเพ็ญพระราชกุศลปัญญาสมวาร (50 วัน) พระราชทานพระศพ
วันพุธที่ 21 กันยายน 2554 หน่วยงานตุลาการ และหน่วยงานองค์กรอิสระ
วันพุธที่ 28 กันยายน 2554 สำนักงานทรัพย์สินส่วนพระมหากษัตริย์และบริษัทในเครือ 6 ราย สำนักงานจัดการทรัพย์สินส่วนพระองค์ สถาบันวิจัยจุฬาภรณ์ องค์กรในพระบรมราชูปถัมภ์ และองค์กรที่เกี่ยวเนื่องกับพระมหากษัตริย์
วันพุธที่ 5 ตุลาคม 2554 กระทรวง กรม กองต่างๆ องค์กรศาสนา และพราหมณ์
วันพุธที่ 12 ตุลาคม 2554 สถาบันการศึกษาภาครัฐ-เอกชน และสถาบันการเงิน
วันพุธที่ 19 ตุลาคม 2554 องค์กรสาธาณกุศล องค์กร-บริษัทเอกชน และองค์การมหาชน
วันพุธที่ 26 ตุลาคม 2554 สื่อมวลชนทุกแขนง คณะลูกเสือ-เนตรนารี-ยุวกาชาด และอาสาสมัครรักษาดินแดน
วันพุธที่ 2 พฤศจิกายน 2554 ข้าราชบริพารในสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และองค์กรในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
วันพฤหัสบดีที่ 3 พฤศจิกายน 2554 และ วันศุกร์ที่ 4 พฤศจิกายน 2554 พระราชพิธีทรงบำเพ็ญพระราชกุศลสตมวาร (100 วัน) พระราชทานพระศพ
หลังจากพระราชพิธีทรงบำเพ็ญพระราชกุศลสตมวาร 100 วัน พระราชทานพระศพแล้ว จะงดการประกอบพิธีบำเพ็ญพระราชกุศล บำเพ็ญพระกุศล และบำเพ็ญกุศลถวายพระศพ และงดการถวายสักการะพระศพ ณ พระที่นั่งดุสิตมหาปราสาท จนกว่าจะมีพระบรมราชโองการโปรดเกล้าฯ พระราชทานเพลิงพระศพต่อไป
พระราชพิธีทรงบำเพ็ญพระราชกุศลถวายพระศพฯ > การประโคมย่ำยาม

การบรรเลงดนตรีไทยในงานพระราชพิธี ถือว่าเป็นเครื่องประกอบพระราชอิสริยยศขององค์พระมหากษัตริย์และพระบรมวงศานุวงศ์ และเป็นส่วนหนึ่งในของงานพระราชพิธีที่บรรเลงตามขั้นตอนของงานพระราชพิธี คู่กับวงประโคมของงานเครื่องสูง สำนักพระราชวัง
แต่เดิมการประโคมดนตรีที่เป็นลักษณะประโคมย่ำยาม มีเฉพาะของงานเครื่องสูง สำนักพระราชวัง เท่านั้น ประกอบด้วยวงแตรสังข์และวงปี่ไฉนกลองชนะ มีการประโคมย่ำยามทุก 3 ชั่วโมง คือ
ยาม 1 เวลา 06.00 น.
ยาม 2 เวลา 09.00 น.
ยาม 3 เวลา 12.00 น.
ยาม 4 เวลา 15.00 น.
ยาม 5 เวลา 18.00 น.
ยาม 6 เวลา 21.00 น.
ยาม 7 เวลา 24.00 น.
ในการประโคมงานพระศพ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี กรมศิลปากรได้รับมอบหมายให้เข้าร่วมในการประโคมย่ำยามด้วย ดังนั้น จึงมี 2 หน่วยงานเข้าร่วมประโคม คือ
วงประโคมของงานเครื่องสูง สำนักพระราชวัง (วงแตรสังข์และวงปี่ไฉนกลองชนะ)
วงปี่พาทย์นางหงส์ ของกลุ่มดุริยางค์ไทย สำนักการสังคีต กรมศิลปากร กระทรวงวัฒนธรรม
การประโคมย่ำยาม มีขั้นตอนเรียงลำดับ ดังนี้
วงประโคมลำดับที่ 1 คือ วงแตรสังข์ ประกอบด้วยเครื่องดนตรี สังข์ แตรงอน แตรฝรั่ง ประโคม “เพลงสำหรับบท” จบแล้ว วงประโคมวงที่ 2 จึงเริ่มขึ้น
วงประโคมลำดับที่ 2 คือ วงปี่ไฉนกลองชนะ (หรือเรียกว่า วงเปิงพรวด) ประกอบด้วยเครื่องดนตรี ปี่ไฉน กลองชนะ เปิงมาง “ประโคมเพลงพญาโศกลอยลม” จบแล้ว วงประโคมวงที่ 3 จึงเริ่มขึ้น
วงประโคมลำดับที่ 3 คือ วงปี่พาทย์นางหงส์ ประกอบด้วย ปี่ชวา ระนาดเอก ระนาดทุ้ม ฆ้องวงใหญ่ ฆ้องวงเล็ก ตะโพน กลองทัด ฉิ่ง “ประโคมเพลงชุดนางหงส์”
เมื่อประโคม ครบทั้ง 3 วงแล้ว ก็ถือว่าเสร็จการประโคมย่ำยาม 1 ครั้ง การที่กรมศิลปากร นำวงปี่พาทย์นางหงส์มาประโคมย่ำยามนั้น
แต่โบราณดั้งเดิม ไม่ได้มี “วงปี่พาทย์” ร่วมประโคมย่ำยาม จะมีแต่เฉพาะ “วงแตรสังข์ และ วงปี่ไฉนกลองชนะ” ของงานเครื่องสูง สำนักพระราชวังและวงกลองสี่ปี่หนึ่ง (ปัจจุบันไม่ได้ใช้แล้ว) ประโคมในงานพระบรมศพ พระศพ เท่านั้น
พระราชพิธีทรงบำเพ็ญพระราชกุศลถวายพระศพฯ > พิธีทำบุญตักบาตรถวายเป็นพระราชกุศล

ได้มีการจัดพิธีทำบุญตักบาตรพระสงฆ์จำนวน 186 รูป เพือถวายเป็นพระกุศลแด่สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ในโอกาสสิ้นพระชนม์ครบ 50 วัน ในวันที่ 14 กันยายน 2554 และในโอกาสสิ้นพระชนม์ครบ 100 วัน ในวันที่ 3 พฤศจิกายน 2554 ที่มณฑลพิธีท้องสนามหลวง โดยมีนายกรัฐมนตรี เป็นประธานในพิธี โอกาสนี้คณะรัฐมนตรี ผู้ว่าราชการกรุงเทพมหานคร ข้าราชการส่วนราชการ ตัวแทนองค์กรต่างๆ และประชาชน ร่วมพิธีด้วย และทุกจังหวัดได้จัดพิธีทำบุญตักบาตรพร้อมกันกับในส่วนกลาง
สถาปนาพระเกียรติยศ

นางโสมสุดา ลียะวณิช อธิบดีกรมศิลปากร กล่าวว่า ในวันที่ 28 กุมภาพันธ์ 2555 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการผ่านท่านผู้หญิงบุตรี วีระไวทยะ รองราชเลขาธิการ สำนักราชเลขาธิการ โปรดเกล้าฯ ให้กรมศิลปากรดำเนินการสร้างฉัตรเหนือยอดพระเมรุเป็นสัปตปฎลเศวตฉัตร (ฉัตร 7 ชั้น) จากเดิมคือเบญจปฎลเศวตฉัตร (ฉัตร 5 ชั้น) เพื่อเป็นการถวายพระเกียรติยศสูงสุดแด่สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี โดยข้อความพระบรมราชโองการระบุไว้ว่า
พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร
มีพระบรมราชโองการโปรดเกล้าโปรดกระหม่อมให้ประกาศว่า โดยที่ทรงพระอนุสรณ์ถึงสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ซึ่งสิ้นพระชนม์เมื่อวันที่ 27 กรกฎาคม พุทธศักราช 2554 ว่าเป็นพระราชธิดาพระองค์เดียวในพระบาทสมเด็จพระมงกุฎเกล้าเจ้าอยู่หัวผู้เป็นสมเด็จพระปิตุลาธิราช และเป็นพระบรมวงศ์ผู้ใหญ่ ผู้เป็นที่เคารพนับถือในหมู่พระบรมวงศานุวงศ์ เมื่อเสด็จสิ้นพระชนม์ได้ทรงพระกรุณาโปรดเกล้าโปรดกระหม่อมให้ประดิษฐานพระศพไว้ ณ พระที่นั่งดุสิตมหาปราสาท และทรงบำเพ็ญพระราชกุศลพระราชทานเป็นลำดับมา บัดนี้ ถึงวาระที่จะได้พระราชทานเพลิงพระศพเป็นอวสานแห่งการพระราชกุศล จึงทรงพระกรุณาโปรดเกล้าโปรดกระหม่อมให้ตั้งการพระราชพิธีขึ้น ทรงพระราชดำริว่า สมเด็จพระเจ้าภคินีเธอพระองค์นั้น ทรงพระเกียรติคุณเป็นที่เชิดชูแห่งพระราชวงศ์ อีกทั้งทรงบำเพ็ญพระกรณียกิจเป็นหิตานุหิตประโยชน์แก่ประเทศชาติและประชาชนนานัปการ ควรได้รับพระเกียรติยศใหญ่ขึ้น โดยอนุโลมตามโบราณราชประเพณี
จึงมีพระบรมราชโองการโปรดเกล้าโปรดกระหม่อมให้เจ้าพนักงานจัดสัปตปฎลเศวตฉัตรกางกั้นพระโกศ พระราชทานเป็นเครื่องเพิ่มเติมพระเกียรติยศให้ปรากฏสืบไป
ประกาศ ณ วันที่ 28 มีนาคม พุทธศักราช 2555 เป็นปีที่ 67 ในรัชกาลปัจจุบัน
ผู้รับสนองพระบรมราชโองการ
ยิ่งลักษณ์ ชินวัตร
นายกรัฐมนตรี
ในการนี้ พลอากาศตรีอาวุธ เงินชูกลิ่น อดีตอธิบดีกรมศิลปากร ในฐานะผู้ออกแบบพระเมรุ จึงได้ปรับแบบยอดพระเมรุเป็นสัปตปฎลเศวตฉัตร รวมทั้งพระโกศพระอัฐิทองคำลงยาองค์ใหญ่ก็จะปรับเป็นยอดสัปตปฎลเศวตฉัตรเช่นเดียวกัน  โดยมีพิธียกสัปตปฎลเศวตฉัตรยอดพระเมรุ เมื่อวันที่ 3 เมษายน พ.ศ. 2555 เวลา 17.09 น. เป็นปฐมฤกษ์ จนถึงเวลา 17.39 น. เป็นที่สุดแห่งฤกษ์ โดยทรงพระกรุณาโปรดเกล้าฯ ให้สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จแทนพระองค์ในพิธียกสัปตปฎลเศวตฉัตรยอดพระเมรุ  นอกจากนี้ยังทรงพระกรุณาโปรดเกล้าฯ ให้ใช้พระมหาพิชัยราชรถในการอัญเชิญพระโกศพระศพ แทนเวชยันตราชรถ เพื่อเป็นการถวายพระเกียรติยศสูงสุดอีกด้วย
การพระราชทานเพลิงพระบุพโพ

วันที่ 4 เมษายน 2555 มีการพระราชทานเพลิงพระบุพโพ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ซึ่งเป็นพระราชพิธีโบราณที่จัดขึ้นสืบต่อกันมาในการพระราชทานเพลิงพระศพเจ้านาย ในช่วงเช้าของวันเดียวกันนี้ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ พลเรือเอก หม่อมเจ้าปุสาณ สวัสดิวัตน์ เสด็จแทนพระองค์ ไปในการพระราชทานเพลิงพระบุพโพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร
โดยพิธีการเริ่มต้นขึ้นเมื่อเวลา 08.30 น. ร้อยโท หม่อมเจ้านวพรรษ์ ยุคล เสด็จขึ้นพระที่นั่งดุสิตมหาปราสาท ทรงจุดธูปเทียนเครื่องทองน้อยที่หน้าพระโกศพระศพ ทรงจุดธูปเทียนเครื่งนมัสการบูชาพระพุทธรูปที่หน้าพระแท่นนพปฎลมหาเศวตฉัตร และประทับพระเก้าอี้ข้างพระราชอาสน์ จากนั้นเจ้าพนักงานสนมพลเรือน ถวายบังคมพระศพทางด้านหน้าที่ประดิษฐานพระศพ แล้วขึ้นเกยร้านม้าบนพระแท่นสุวรรณเบญจดลด้านหลัง เพื่อเปลื้องพระโกศทองใหญ่ออก เชิญไปพักที่ข้างพระแท่นสุวรรณเบญจดล เจ้าพนักงานภูษามาลา เชิญถ้ำพระบุพโพ ลงจากพระที่นั่งดุสิตมหาปราสาท เมื่อถึงลานหน้าบันได เจ้าพนักงานภูษามาลาถวายพระกลดกางกั้นถ้ำพระบุพโพ แล้วเชิญออกทางประตูกำแพงแก้วด้านตะวันตก ไปขึ้นเกยและประดิษฐานหีบเครื่องพระบุพโพบนพระวอวิมาน ส่วนถ้ำพระบุพโพเชิญโดยรถยนต์พระที่นั่ง เข้าขบวนเชิญออกจากพระบรมมหาราชวัง ไปยังเมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อขบวนเดินทางถึง ได้เชิญพระบุพโพเทียบที่บันไดเมรุหลวงหน้าพลับพลาอิศริยาภรณ์ทางด้านหลัง แล้วเชิญขึ้นเมรุแล้วปิดม่าน จากนั้น พลเรือเอกหม่อมเจ้าปุสาณ สวัสดิวัตน์ เสด็จขึ้นเมรุทรงทอดผ้าไตร วางธูปเทียนดอกไม้จันทน์ พระราชวงศ์ พระประยูรญาติและข้าราชบริภาร วางธูปเทียนดอกไม้จันทน์ แล้วพระวรวงศ์เธอ พระองค์เจ้าเฉลิมศึกยุคล วางดอกไม้จันทน์และจุดไฟพระราชทานเพลิงพระบุพโพ (จริง) ที่หน้าหีบเครื่องพระบุพโพ เป็นอันเสร็จพิธีพระราชทานเพลิงพระบุพโพ ซึ่งการถวายพระเพลิงพระบุพโพ หรือ น้ำเหลือง ตามประเพณีโบราณจะกระทำก่อนการถวายพระเพลิงหรือพระราชทานเพลิงพระสรีระพระศพที่บรรจุลงในพระโกศ ซึ่งการจัดพระราชพิธีพระราชทานเพลิงพระบุพโพครั้งนี้ เป็นไปตามพระประสงค์ของสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ที่มีพระดำริไว้ก่อนสิ้นพระชนม์ เพื่อเป็นการรักษาขนบธรรมเนียมประเพณีไทยโบราณ
แหล่งข้อมูลอื่น

เว็บไซต์ประชาสัมพันธ์
ศูนย์สื่อมวลชนพระราชพิธีพระราชทานเพลิงพระศพสมเด็จพระเจ้าภคินีเธอ เจ้าฟ้าเพชรรัตนราชสุดาฯ เก็บถาวร 2014-12-21 ที่ เวย์แบ็กแมชชีน
พระราชพิธีพระราชทานเพลิงพระศพสมเด็จพระเจ้าภคินีเธอ เจ้าฟ้าเพชรรัตนราชสุดาฯ เก็บถาวร 2012-04-12 ที่ เวย์แบ็กแมชชีน - องค์การแพร่ภาพและกระจายเสียงสาธารณะแห่งประเทศไทย
ประมวลภาพพระราชพิธี
Thailand Princess Bejaratana Rajasuda Sirisobhabannavadi's Royal Cremation - Reuters
Thailand bids farewell to their princess in elaborate procession[ลิงก์เสีย] - Reuters
Thailand Princess Bejaratana Rajasuda Sirisobhabannavadi's Royal Funeral - Huffington Post
Princess Bejaratana Bangkok April 9 2012[ลิงก์เสีย] - Daylife
Royal Cremation of Princess Bejaratana[ลิงก์เสีย] - Indian Times
Yahoo! World Events[ลิงก์เสีย] - Yahoo!
ประมวลภาพพระราชพิธีพระราชทานเพลิงพระศพ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เก็บถาวร 2013-08-21 ที่ เวย์แบ็กแมชชีน - กระทรวงวัฒนธรรม
ธงครึ่งเสาที่โรงเรียนสุรวิทยาคาร จ.สุรินทร์ เมื่อวันที่ 9 สิงหาคม พ.ศ. 2554
ริ้วกระบวนเชิญพระมหาพิชัยราชรถทรงพระโกศทองใหญ่ทรงพระศพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
ทหารปืนใหญ่จากกองพันทหารปืนใหญ่ที่ 1 กรมทหารปืนใหญ่ที่ 1 รักษาพระองค์ ปฏิบัติหน้าที่ยิงสลุตถวายพระเกียรติ­แก่พระศพ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ในระหว่างที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร­ะราชทานเพลิงพระศพ
มิสไทยแลนด์เวิลด์

| --- | --- |
ก่อตั้ง: 1985; 40 ปีที่แล้ว (1985)
ประเภท: การประกวดความงาม
สํานักงานใหญ่: กรุงเทพมหานคร
ที่ตั้ง:  ไทย
สมาชิก  : มิสเวิลด์
ภาษาทางการ :  ไทย
ผู้อำนวยการประกวด: เทโร เอ็นเตอร์เทนเม้นท์
บุคลากรหลัก: 
องค์กรแม่: มิสเวิลด์
มิสไทยแลนด์เวิลด์ (อังกฤษ: Miss Thailand World) เป็นชื่อของเวทีการประกวดความงามในประเทศไทย จัดขึ้นเป็นครั้งแรกเมื่อปี พ.ศ. 2528 โดยบริษัท บางกอกเอ็นเตอร์เทนเม้นต์ จำกัด ผู้ดำเนินกิจการสถานีโทรทัศน์ไทยทีวีสีช่อง 3 เพื่อส่งผู้ชนะเลิศเป็นตัวแทนประเทศไทย เข้าประกวดมิสเวิลด์ ซึ่งมีคำขวัญประจำการประกวดว่า งามอย่างมีคุณค่า (Beauty with a Purpose) และตั้งแต่ปี พ.ศ. 2544–2562 เทโร เอ็นเตอร์เทนเม้นท์ ได้รับโอนสิทธิในการเป็นผู้จัดประกวดจาก บจก.บางกอกเอ็นเตอร์เทนเม้นต์ แต่ผู้สนับสนุนการถ่ายทอดโทรทัศน์ ยังคงเป็นไทยทีวีสีช่อง 3 ตามเดิม นอกจากนี้ ยังมีการแต่ง เพลงนี้เพื่อผองเรา ขึ้นเป็นเพลงประจำการประกวดอีกด้วย
ทั้งนี้ นอกจากจะส่งผู้ชนะเลิศเข้าร่วมประกวดมิสเวิลด์แล้ว การประกวดมิสไทยแลนด์เวิลด์ยังได้รับสิทธิในการคัดเลือกสาวไทยเชื้อสายจีนที่เข้าร่วมประกวดในเวทีนี้เป็นตัวแทนสาวไทยในการเข้าร่วมประกวดเวที มิสไชนิสอินเตอร์เนชั่นแนล อีกด้วย
ในเดือนธันวาคม พ.ศ. 2563 เทโร เอ็นเตอร์เทนเม้นท์ ผู้ถือลิขสิทธิ์ส่งตัวแทนประเทศไทยไปประกวดมิสเวิลด์ ได้แยกตัวออกมาจากบีอีซีเวิลด์ บริษัทแม่ของช่อง 3 ประกอบกับเกิดการระบาดทั่วของโควิด-19 ในประเทศไทย จึงงดจัดไป 3 ปี และกลับมาจัดอีกครั้งใน พ.ศ. 2566 โดยเป็นครั้งแรกนับตั้งแต่เริ่มการประกวดที่ย้ายช่องทางการถ่ายทอดสดมาเป็นทางช่อง 7HD ซึ่งเป็นแม่ขายปัจจุบันของเทโร และผู้ชนะเลิศจะได้เซ็นสัญญาเป็นนักแสดงในสังกัดด้วย
พิธีกรหลัก

อภิชาติ หาลำเจียก (1985 - 1986)
นิรุตติ์ ศิริจรรยา (1987)
ลีลาวดี วัชโรบล (1987)
ศรัณยู วงษ์กระจ่าง (1988)
ลลิตา ปัญโญภาส (1988)
ไตรภพ ลิมปพัทธ์ (1989 - 1991)
ปาหนัน ณ พัทลุง (1989)
จริยา แอนโฟเน่ (1990)
อภิญญา มาลีนนท์ (1991)
ทูน หิรัญทรัพย์ (1992)
สินจัย เปล่งพานิช (1992 - 1997 , 2001 , 2003)
ยุรนันท์ ภมรมนตรี (1993 - 1994)
วิลลี่ แมคอินทอช (1996 - 1997 , 2001 , 2003)
สุทธิพงศ์ ทัดพิทักษ์กุล (2002)
วุฒิธร มิลินทจินดา (2002)
ทาทา ยัง (2002)
สหรัถ สังคปรีชา (2004 - 2005)
กรรชัย กำเนิดพลอย (2004)
รวิชญ์ เทิดวงส์ (2005)
พิมลวรรณ หุ่นทองคำ (2006)
มีสุข คุณดิลกชัยพัฒน์ (2006)
กุลนัดดา ปัจฉิมสวัสดิ์ แอนเดอร์สัน (2006)
พัชรศรี เบญจมาศ (2006 , 2015)
ณวัฒน์ อิสรไกรศีล (2007 - 2012)
สุริวิภา กุลตังวัฒนา (2007 - 2012)
กิตติ สิงหาปัด (2013 - 2016)
ปานระพี รพิพันธุ์ (2013)
บุญยิสา จันทราราชัย (2014)
คาร์ล่า พอร์ตเตอร์ (2016)
ซินดี้ บิชอพ (2018)
เปรมณัช สุวรรณานนท์ (2018)
ทิน โชคกมลกิจ (2019 , 2023)
อาลิซาเบธ แซ๊ดเลอร์ ลีนานุไชย (2019)
บัวบูชา ปุณณนันท์ (2023)
ช่องโทรทัศน์

ช่อง 3 , ช่อง 3 HD (1985 - 2016)
ช่อง 3 SD (2018 - 2019)
ช่อง 7HD (2023 - ปัจจุบัน)
รายชื่อผู้ดำรงตำแหน่ง > จำนวนผู้ชนะเลิศแบ่งตามภูมิภาค

| 0 | 1 | 2 |
| --- | --- | --- |
| ภาค | จำนวน | จังหวัด |
| ภาคกลาง | 16 | กรุงเทพมหานคร(11), สุพรรณบุรี(1), อ่างทอง(1), นครปฐม(1), พระนครศรีอยุธยา(1), นนทบุรี(1), ปทุมธานี(1) |
| ภาคใต้ | 4 | สงขลา(1), ยะลา(1), ภูเก็ต(1), สุราษฎร์ธานี(1) |
| ภาคเหนือ | 4 | เชียงใหม่(3), เชียงราย(1) |
| ภาคอีสาน | 2 | อุบลราชธานี(1), อุดรธานี(1) |
| ภาคตะวันออก | 2 | จันทบุรี(1), ชลบุรี(1) |
| ภาคตะวันตก | 1 | ประจวบคีรีขันธ์(1) |
รายชื่อผู้ดำรงตำแหน่ง > ทำเนียบมิสไทยแลนด์เวิลด์

มิสไทยแลนด์เวิลด์ 2551
อัมราภัสร์ วรรธนะกุล
นนทบุรี
มิสไทยแลนด์เวิลด์ 2550
กนกกร ใจชื่น
กรุงเทพมหานคร
มิสไทยแลนด์เวิลด์ 2539
สิรินยา วินศิริ
ชลบุรี
มิสไทยแลนด์เวิลด์ 2535
เมทินี กิ่งโพยม
กรุงเทพมหานคร
มิสไทยแลนด์เวิลด์ 2531
ปภัสรา ชุตานุพงษ์
สุพรรณบุรี
ผลงานการประกวดระดับนานาชาติ

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ผลงานการประกวดระดับนานาชาติในอดีต

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ผลงานการประกวดระดับนานาชาติในอดีต > มิสซูปราเนชันแนล

บทความหลัก: มิสซูปราเนชันแนล
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2012 | นันทวัน วรรณจุฑา | กรุงเทพมหานคร | รองอันดับ 1 | มิสอินเทอร์เน็ต |
|  2011 | ปาณิกา วรบุญศิริ | กรุงเทพมหานคร | ไม่ผ่านเข้ารอบ |  |
ผลงานการประกวดระดับนานาชาติในอดีต > มิสอินเตอร์คอนติเนนตัล

บทความหลัก: มิสอินเตอร์คอนติเนนตัล
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2012 | ณัฐธิดา ปอร์เทอร์ | กรุงเทพมหานคร | รองอันดับ 4 | ราชินีทวีปอเชียและโอเชียเนีย |
ผลงานการประกวดระดับนานาชาติในอดีต > มิสไชนิสอินเตอร์เนชันแนล

บทความหลัก: มิสไชนิสอินเตอร์เนชั่นแนล
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | ฤๅชนก มีแสง (แต้ตระกูล) | กรุงเทพมหานคร | ไม่ผ่านเข้ารอบ | นางงามมิตรภาพ |
|  2017 | ชัญญา วงศ์ลาภพานิช | เพชรบูรณ์ | เข้ารอบ 10 คนสุดท้าย |  |
|  2016 | ลพัฎร์ฐิดา คงกระพันธ์ | สมุทรปราการ | เข้ารอบ 5 คนสุดท้าย | มิสอินเทอร์เน็ตป๊อปปูล่าริตี |
|  2015 | ชญาณี ประทักษิณกวิน | กรุงเทพมหานคร | เข้ารอบ 10 คนสุดท้าย |  |
|  2014 | เปรมินทร์ ทับแก้ว | กรุงเทพมหานคร | เข้ารอบ 14 คนสุดท้าย |  |
|  2013 | บุญยิสา จันทราราชัย | กรุงเทพมหานคร | เข้ารอบ 5 คนสุดท้าย |  |
|  2012 | พิรีญา วิริยะพันธุ์ | กรุงเทพมหานคร | เข้ารอบ 10 คนสุดท้าย |  |
|  2010 | มินตรา โศจิพันธุ์ | กรุงเทพมหานคร | ไม่ผ่านเข้ารอบ |  |
|  2008 | สกาว เอื้อวิวัฒน์สกุล | กรุงเทพมหานคร | ไม่ผ่านเข้ารอบ |  |
|  2007 | ปาริชาติ วิสุทธิพัฒน์ | กรุงเทพมหานคร | ไม่ผ่านเข้ารอบ | นางงามมิตรภาพ |
|  2006 | ธนิดา กาญจนวัฒน์ | กรุงเทพมหานคร |  รองอันดับ 1  | มิสยัง |
|  2005 | ประดับเดือน ณ ลำพูน | กรุงเทพมหานคร | ไม่ผ่านเข้ารอบ |  |
|  2004 | ฐิติรัตน์ เฮงสกุล | กรุงเทพมหานคร | ไม่ผ่านเข้ารอบ |  |
|  2003 | กุลยา ดวงมณี | กรุงเทพมหานคร | เข้ารอบ 5 คนสุดท้าย | นางงามผิวสวย |
|  1998 | วรรณษา ทองวิเศษ | กรุงเทพมหานคร | รองอันดับ 1  | เครื่องแต่งกายยอดเยี่ยม |
|  1997 | กุลสตรี โกญจนาวรรณ | กรุงเทพมหานคร |  รองอันดับ 2  |  |
|  1996 | ไข่มุก ปิ่นดอกไม้ | กรุงเทพมหานคร |  เข้ารอบ 5 คนสุดท้าย  | มิสกลามัวร์  |
|  1995 | พัชราภา ภักดีรัตน์ | กรุงเทพมหานคร | รองอันดับ 1 |  |
|  1994 | พรนภา เทพทินกร | กรุงเทพมหานคร | มิสไชนิสอินเตอร์เนชันแนล 1994 | มิสคูลแอนด์ชาร์มมิง |
|  1993 | รจสิรินทร์ โสตศิริ | กรุงเทพมหานคร | เข้ารอบ 12 คนสุดท้าย |  |
|  1992 | ชนินทร จิตรลดา | กรุงเทพมหานคร | เข้ารอบ 12 คนสุดท้าย |  |
|  1991 | สุภาพร สุขสวัสดิ์ | กรุงเทพมหานคร | เข้ารอบ 12 คนสุดท้าย |  |
ผลงานการประกวดระดับนานาชาติในอดีต > ซูเปอร์โมเดลอินเตอร์เนชันแนล

บทความหลัก: ซูเปอร์โมเดลอินเตอร์เนชันแนล
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2011 | อารยะ ศุภฤกษ์ | ปทุมธานี | รองอันดับ 1 |  |
ผลงานการประกวดระดับนานาชาติในอดีต > เวิลด์ซูเปอร์โมเดล

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2010 | นันทวรรณ วรรณจุฑา | กรุงเทพมหานคร | รองอันดับ 2 |  |
ผลงานการประกวดระดับนานาชาติในอดีต > มิสเอเชีย

บทความหลัก: มิสเอเชีย
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2010 | วรัญญา กิจวัฒนะ | กรุงเทพมหานคร | ไม่ผ่านเข้ารอบ |  |
ผลงานการประกวดระดับนานาชาติในอดีต > มิสเอเชียแปซิฟิกเวิลด์

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2012 | ชวัลลักษณ์ อังเกอร์ โมกศิริ | กรุงเทพมหานคร | เข้ารอบ 7 คนสุดท้าย |  |
ผลงานการประกวดระดับนานาชาติในอดีต > มาจาอินเตอร์เนชันแนล

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  1989 | นริสรา สุริยวงศ์ | กรุงเทพมหานคร | ไม่ผ่านเข้ารอบ | มาจาป๊อปปูล่า |
เซร์ดาร์ เบร์ดือมูฮาเมดอว์

| เซร์ดาร์ เบร์ดือมูฮาเมดอว์ |
| --- | --- |
เซร์ดาร์ เบร์ดือมูฮาเมดอว์ เมื่อปี 2024

ประธานาธิบดีเติร์กเมนิสถาน คนที่ 3
ดำรงตำแหน่ง 19 มีนาคม ค.ศ. 2022 – 11 มีนาคม ค.ศ.  2025
รองประธานาธิบดี: Raşit Meredow
ก่อนหน้า: กูร์บันกูลือ เบร์ดือมูฮาเมดอว์
ถัดไป: ราชิด เมอเรโดว์
ผู้ว่าการแคว้นอาฮัล
ดำรงตำแหน่ง 17 มิถุนายน ค.ศ. 2019 – 7 กุมภาพันธ์ ค.ศ. 2020
ก่อนหน้า: Tangahuly Atakhallyev
ถัดไป: ว่าง
สมาชิกรัฐสภา เขตเลือกตั้งที่ 25
ดำรงตำแหน่ง 23 พฤศจิกายน ค.ศ. 2016 – 2 มกราคม ค.ศ. 2019
 
ข้อมูลส่วนบุคคล
เกิด: เซร์ดาร์ กูร์บันกูลือเยวิช เบร์ดือมูฮาเมดอว์  (1981-09-22) 22 กันยายน ค.ศ. 1981 (43 ปี) อาชกาบัต สาธารณรัฐสังคมนิยมโซเวียตเติร์กเมน สหภาพโซเวียต (ปัจจุบัน เติร์กเมนิสถาน)
เสียชีวิต: 11/3/2025
พรรคการเมือง: ประชาธิปไตย
บุตร: 4 คน
ความสัมพันธ์: กูร์บันกูลือ เบร์ดือมูฮาเมดอว์ (บิดา)
การศึกษา: มหาวิทยาลัยการเกษตรเติร์กเมน สถาบันการทูตแห่งกระทรวงการต่างประเทศรัสเซีย ศูนย์นโยบายความมั่นคงเจนีวา บัณฑิตยสถานวิทยาศาสตร์เติร์กเมนิสถาน
ยศที่ได้รับการแต่งตั้ง
รับใช้:  เติร์กเมนิสถาน
สังกัด: กองทัพเติร์กเมนิสถาน
ประจำการ: 2001–2003
ยศ: พันเอก

เซร์ดาร์ กูร์บันกูลือเยวิช เบร์ดือมูฮาเมดอว์ (เติร์กเมน: Serdar Gurbangulyýewiç Berdimuhamedow; เกิด 22 กันยายน 1981) เป็นนักการเมืองชาวเติร์กเมน ผู้ดำรงตำแหน่งประธานาธิบดีเติร์กเมนิสถานนับตั้งแต่ 19 มีนาคม 2022 เขาเคยดำรงตำแหน่งรองประธานคณะรัฐมนตรีตั้งแต่ปี 2021 และตำแหน่งในรัฐบาลอีกหลายตำแหน่งภายใต้รัฐบาลอำนาจนิยมของกูร์บันกูลือ เบร์ดือมูฮาเมดอว์ ผู้เป็นบิดา เขาลงสมัครเลือกตั้งเพื่อดำรงตำแหน่งต่อจากบิดาในการเลือกตั้งปี 2022 ซึ่งผู้สังเกตการณ์นานาชาติมองว่าเป็นการเลือกตั้งตบตา เขาชนะการเลือกตั้งและขึ้นสู่ตำแหน่งในวันที่ 19 มีนาคม 2022
อินเทอร์เน็ตโพรโทคอล

ระวังสับสนกับ เลขที่อยู่ไอพี
อินเทอร์เน็ตโปรโทคอล ย่อว่า ไอพี​ (อังกฤษ: Internet Protocols:  Shoo IP) หรือ เกณฑ์วิธีอินเทอร์เน็ต เป็นโปรโทคอลการสื่อสารที่สำคัญใน Internet Protocols suite สำหรับถ่ายทอดดาต้าแกรม(หน่วยข้อมูลพื้นฐานของแพ็กเกต ซึ่งการส่ง, เวลาถึงและลำดับที่ถึง ไม่ถูกรับประกันโดยเครือข่าย)ข้ามเขตแดนเครือข่าย ฟังก์ชันการกำหนดเส้นทางของมันจะช่วยงานภายในเครื่อข่ายและก่อตั้งระบบอินเทอร์เน็ตขึ้น การทำงานของไอพีเป็นการทำงานแบบไม่รับประกันความถูกต้องของข้อมูล
รุ่นปัจจุบันคือ IPv4 และกำลังอยู่ในช่วงผลักดันให้ใช้ IPv6
ในอดีต IP เป็นบริการดาต้าแกแบบConnectionless ใน Transmission Control Program เดิมที่ถูกแนะนำโดย Vint Cerf และบ๊อบ คาห์นในปี 1974; อีกตัวหนึ่งเป็น Transmission Control Protocol (TCP) แบบ connection-oriented ชุดโพรโทคอลอินเทอร์เน็ตจึงมักจะเรียกว่า TCP / IP
รุ่นแรกของ IP, Internet Protocol เวอร์ชัน 4 (IPv4) เป็นโพรโทคอลที่โดดเด่นของอินเทอร์เน็ต ผู้รับช่วงต่อของมันคือ Internet Protocol เวอร์ชัน 6 (IPv6)
ฟังก์ชันของ IP

ไอพีมีหน้าที่นำส่งแพ็กเกตจากโฮสต์ต้นทางไปยังโฮสต์ปลายทางตามที่อยู่ IP ในส่วนหัวของแพ็กเกต. เพื่อจุดประสงค์นี้ IP กำหนดโครงสร้างแพ็คเกตที่ encapsulate ข้อมูลที่จะส่งมอบ. นอกจากนี้ยังกำหนดวิธีการสร้างที่อยู่ที่ใช้ติดป้ายดาต้าแกรมเพื่อบอกแหล่งที่มาและข้อมูลปลายทางต่างๆ
การสร้างดาตาแกรม

แต่ละดาต้าแกรมมีสองส่วน: ส่วนหัวและ payload ส่วนหัวของ IP จะติดแท็กด้วย IP ที่อยู่ต้นทาง, ที่อยู่ IP ปลายทางและข้อมูลอืน ๆที่จำเป็นในการ route และนำส่งดาต้าแกรม payload คือข้อมูลที่จะถูกขนส่ง วิธีการห่อหุ้มข้อมูล payload เข้าในแพ็กเกตที่มีส่วนหัวด้วยนี้เรียกว่า encapsulation